Piilsi külanõukogu
Piilsi külanõukogu oli külanõukogu Eesti NSV-s aastatel 1945–1954. Piilsi külanõukogu moodustati 1945 septembris Tartumaal Avinurme vallas. Külanõukogu keskus asus Piilsi külas. Seoses maakondade ja valdade likvideerimise ning maarajoonide moodustamisega arvati Piilsi külanõukogu 1950 septembris Mustvee rajooni koosseisu. 1954 juunis Piilsi külanõukogu likvideeriti ja selle territoorium jagati Avinurme ja Lohusuu külanõukogu vahel.